પાટણના રણછોડભાઈ ચૌધરીએ ક્રાઇમ બ્રાંચમાં ફરિયાદ નોધાવી હતી કે, રતનપોળ કસુંબાવાડ ખાતે રાજેશકુમાર મણિલાલ એન્ડ કંપની નામથી આંગડિયા પેઢી ધરાવી ચાર ભાગી સાથે પેઢી ચલાવીએ છીએ. બીજી શાખા મુંબઈ ડાયમંડ માર્કેટ ખાતે પણ આવેલી છે. બે વર્ષથી કુંવરજી જયંતી ઠાકોર(રહે.કસોઈ, પાટણ) પેઢીમાં પૈસા લાવવા લઈ જવાનું કામ કરતા હતા. દરમિયાનમાં ગત રક્ષાબંધનમાં કુંવરજી મુંબઈ જવાના હોવાથી તેમણે અમદાવાદ બ્રાંચથી ૫૦ લાખ ત્યા લઈ જવાના હતા.